**LĒMUMS**

Liepājā

|  |  |  |
| --- | --- | --- |
| 2024. gada 17. oktobrī | Nr.403/10  (prot. Nr.10, 17.§) |  |

Par nekustamā īpašuma, zemesgabala

Brīvības ielā 146B, atsavināšanu

Lai racionāli rīkotos ar pašvaldības mantu, kura nav izmantojama pašvaldības funkciju izpildei, jo uz tās atrodas citai personai piederošs ēku (būvju) īpašums, pamatojoties uz Pašvaldību likuma 10. panta pirmās daļas 16. punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 3. panta pirmās daļas 2. punktu, 4. panta ceturtās daļas 3. punktu, 8. panta otro un trešo daļu, 37. panta pirmās daļas 4. punktu un 44.1 pantu, izskatot sabiedrības ar ierobežotu atbildību "Liepaja Property" 2024. gada 23. janvāra, 2024. gada 20. jūnija un 2024. gada 19. septembra iesniegumus, Liepājas speciālās ekonomiskās zonas valdes 2024. gada 23. jūlija lēmumu Nr.11 "Par nekustamā īpašuma atsavināšanu (Brīvības iela 146B, Liepājā)", Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 5. februāra priekšlikumu (sēdes protokols Nr.2), SIA "Vindeks" (kvalifikācijas sertifikāts Nr.26) 2024. gada 20. septembra vērtējumu "Nekustamā īpašuma – apbūvēta zemes gabala Liepājā, Brīvības ielā 146B novērtējums", sertificētas nekustamā īpašuma vērtētājas Anitas Vēdiķes (kvalifikācijas sertifikāts Nr.76) 2024. gada 21. septembra vērtējumu "Nekustamā īpašuma Brīvības iela 146B, Liepājā novērtējuma atskaite", Liepājas valstspilsētas pašvaldības domes pastāvīgās Attīstības komitejas 2024. gada 10. oktobra lēmumu (sēdes protokols Nr.10) un pastāvīgās Finanšu komitejas 2024. gada 10. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Atļaut atsavināt Liepājas valstspilsētas pašvaldībai piederošu nekustamo īpašumu, apbūvētu zemesgabalu Brīvības ielā 146B, Liepājā, kadastra Nr.17000220120 (reģistrēts Liepājas pilsētas zemesgrāmatas nodalījumā Nr.100000205779), ar platību 4863 m2, pārdodot par brīvu cenu uz tā esošo ēku (būvju) īpašniekam.

2. Apstiprināt lēmuma 1. punktā minētā nekustamā īpašuma pārdošanas cenu 116700 EUR (viens simts sešpadsmit tūkstoši septiņi simti *euro*).

3. Noteikt, ka pircējs samaksu par lēmuma 1. punktā minēto Liepājas valstspilsētas pašvaldībai piederošo apbūvētu zemesgabalu veic 100% apmērā viena mēneša laikā no pirkuma līguma noslēgšanas brīža.

4. Uzdot Liepājas Nekustamā īpašuma pārvaldei sagatavot apbūvēta zemesgabala Brīvības ielā 146B, Liepājā atsavināšanas paziņojumu un pirkuma līgumu.

5. Pilnvarot Liepājas Nekustamā īpašuma pārvaldes vadītāju parakstīt pirkuma līgumu.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, Liepājas Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai | |